„Transformers“ – Повик и Критериуми

Опис:

„Transformers” е проект што има за цел да охрабри активно вклучување на граѓаните во јавната сфера преку употреба на уметнички, културни и образовни техники за изградба на креативни и отворени јавни простори, притоа давајќи придонес кон животот во локалните заедници. Проектот е имплементиран од Центарот за Балканска Соработка „ЛОЈА“ – Тетово, заедно со Асоцијацијата „Гласно“ – Штип и други локални партнери, и е поддржан од УСАИД.

Нашата идеја е да им се овозможи на луѓето од различни локални заедници да направат рефлексија на реалните проблеми и културата на „наши“ и „ваши“ јавни простори, поттикнувајќи меѓусебна размена на мислења низ интеркултурални и креативни процеси.

Со зајакнување на улогата на уметничките и креативни пристапи, преку заедничка соработка, заедничка обука, дебатирање и соочување со социо-политичките проблеми и прашања во нашето општество – сакаме да се премости поделбата и да се создадат синергии помеѓу различните региони во Македонија; а во исто време и да се надмине поделбата меѓу граѓанските организации и државните институции.

Повик:

Ве покануваме да стане дел од Трансформерите - возбудлива група на млади луѓе подготвени да направат промена во локалните заедници каде што живеат и функционираат. Дали сте подготвени да бидете дел од едно искуство кое ќе ви донесе нови знаења, поширока мрежа на познанства и многу повеќе? Дали сте доволно храбри да трансформирате?

Ние сме во потрага по млади луѓе подготвени да се приклучат на проектот, кои ќе бидат обучени и ќе имаат можност за практична примена на нивните знаења, преку организирање на трансформативни акции инспирирани од теми кои се важни за нив лично и за местата во кои што живеат и функционираат; реанимирајќи напуштени простори, вклучувајќи ги луѓето од своите заедници во акциите и давајќи нови значења на тоа што значи „јавен простор“ и каков треба да биде – сѐ по своја иницијатива, и со поддршка на менторите од проектот и проектниот тим.

Ако сте избрани, ќе имате можност да учествувате на пет тренинзи како дел од процесот на обука, организирани во различни фази (сите трошоци се покриени). Ќе работите заедно со други креативни и инспиративни млади луѓе со различни животни искуства, подготвени да направат промена, и ќе имате можност да придонесете со ваши лични идеи и иницијативи при реализација на повеќе трансформативни акции, во вашата локална заедница.

Во текот на петте обуки ќе се стекнете со знаења и вештини за различни уметнички и образовни алатки и ќе научите како да ги употребувате во корист на граѓанскиот, урбаниот и креативен активизам; придонесувајќи кон привлекување и вклученост на што повеќе млади луѓе кон целите на проектот.

Критериуми за учество:

* Возраст од 16 до 30 (машки, женски), но и луѓе од други возрасни групи се поттикнуваат да аплицираат
* Интерес за локален активизам во својата заедница; се вреднува и претходното искуство
* Интерес за работа со различни форми на уметност и образование (фотографија, видео продукција, улична уметност, цртање, поезија, перформанси, итн)
* Интерес за волонтирање и придонес за својата локална заедницa
* Моментално живеалиште во Тетово, Штип и околниот регион околу тие градови
* Мотивација и посветеност за креирање на одржлива група на млади луѓе кои ќе работаат заедно и понатаму, ќе го мултиплицираат стекнатото знаење и вештини и ќе создадат мрежа на истомисленици
* Можност да учествувате на пет обуки и да спровете трансформативни активности во периодот јануари – мај 2017 година

Отворени сме за:

* Тековни студенти
* Средношколци (четврта година)
* Млади лидери и активисти
* Млади уметници

Како да се аплицира:

* Пополнете го целосно формуларот за апликација, даден во прилог на повикот
* Прикачете го пополнетиот формулар за аплицирање, и со наслов на е-маилот “Transformers Application, (Ваше Име и Презиме)” испратете го на е-маилот lojaculture@gmail.com
* Рокот за поднесување на вашата апликација е заклучно со 22ри јануари 2017